stanford-oval/wikipedia huggingface dataset:
רשת 13
היסטוריה > המיזוג עם ערוץ עשר > השפעת המיזוג על ארכיון ערוץ עשר

עם השלמת המיזוג, נסגר אתר "נענע10" לצמיתות על כל תוכנו, וחלקים ממנו הוטמעו בתוך אתר חדשות 13, שבמקורו היה אתר "10.tv", שיועד להחליף את נענע10 לאחר פיצול ערוץ 2. רוב תוכני הארכיון של ערוץ עשר היו זמינים בתחילה באתר "10.tv", אך עם סגירתה הסופית של "נענע10", הפכו למוגבלים יותר. עם המיזוג של ערוץ עשר ורשת, לא ניתן למצוא תוכניות רבות ששודרו בערוץ עשר, ובעיקר תוכניות שלא שבו לעונות חדשות, ובהן: "כאן גרים בכיף", "מסובך" ועוד. גם תוכניות מסוימות של "חדשות 10" לא זמינות יותר לצפייה באתר, עם זאת מפעם לפעם עולים לאתר ולאפליקציה של רשת תכנים ששודרו בערוץ עשר, וברשת מאמץ רב לשמר את ארכיון התכנים שהיו קיימים בערוץ עשר ובאתר "tv.10", שנסגר יחד עם אתר "נענע10", לאחר סיום שידורי ערוץ עשר.
חלק מתוכניות הטלוויזיה של ערוץ עשר ששודרו ומשודרות ברשת 13, כוללות בקרדיטים שלהן את סמלילי ערוץ עשר. כחלק מההחלטה למחוק את מותג העבר, אנשי הקונטרול של רשת "מדביקים" על המסך, לפני הצגת הקרדיטים, את סמל "רשת 13" – במטרה להסתיר את הסמל הישן (שכן ערוץ עשר חדל מלהתקיים, והזכויות על התכנית המשודרת שייכות כעת ל"רשת 13"), וזאת מבלי לערוך את התוכניות מחדש, עם זאת באתר רשת 13 והאפליקציה ניתן למצוא תוכניות ארכיון ששודרו בערוץ 10.
היסטוריה > משברים

עם המיתוג המחודש של "ערוץ 20" תחת השם "עכשיו 14" ושינויים בהרגלי הצפייה בטלוויזיה לאחר משבר הקורונה, וכן ריבוי הערוצים בשוק הישראלי הצפוף (התרחבות מ-2 ערוצים עיקריים ל-3 ולאחר מכן ל-4), נפגעה "רשת 13" וספגה נטישת צופים משמעותית, כשרובם מתחלקים בין הערוץ המתחרה המוביל - קשת 12, חלקם נטשו לערוץ בעל האידאולוגיה הימנית עכשיו 14, והשאר עברו ל-כאן 11. על אף ניסיונות רבים של "רשת" להחזיר את מעמד הערוץ למקום השני (כבימי ערוץ 10 ו-2) ניסיונות אלו כשלו או שצלחו חלקית, כאשר ברוב המקרים הדירוג של "עכשיו 14" הוביל על פני זה של "רשת", ולעתים אף "כאן 11" הצליחה לעקוף את הדירוג של רשת. במקרה אחד, רצועת החדשות של הערוץ סבלה מדירוג נמוך משמעותית. כמו כן, התחלפו מנכ"לי החברה מספר פעמים מאז המיזוג בין רשת לערוץ עשר, וכן התחלפו מנכ"לי חברת החדשות, כאשר זכור בעיקר המינוי של יוליה שמאלוב-ברקוביץ', שזכה להתנגדות חריפה מצד עובדי חדשות 13.
במרץ 2025, בעקבות החרפת המשבר, עצר הבעלים לן בלווטניק את הזרמת הכספים לערוץ. ב-16 באותו החודש, פורסם בכלי התקשורת השונים כי הבעלות על "רשת 13" תעבור לידי מנכ"ל החברה הנוכחי, אמיליאנו קלמזוק, וקבוצת משקיעים.
סמלילי הערוץ

הסמליל הראשוני של הערוץ, אחרי תוצאות המכרז באפריל 2017 ולפני הפרומואים לקראת השקת הערוץ
הסמליל הראשון של הערוץ מ-1 בנובמבר 2017 עד 15 בינואר 2019.
הסמליל השני של הערוץ והראשון אחרי המיזוג עם ערוץ עשר מ-16 בינואר 2019 עד 31 בדצמבר 2021
סמליל הערוץ מ-1 בינואר 2022
תוכניות בהווה > תוכניות אקטואליה וחדשות

"מהדורת החדשות המרכזית של ערוץ 13" (עברה מערוץ עשר) (2019-רץ) - מהדורת החדשות המרכזית בהגשת הילה קורח ואודי סגל.
"העולם הבוקר" (בעבר: רשת על הבוקר, עברה מערוץ 2) (2017-רץ) – תוכנית הבוקר בהגשת עומר ירדני ורותם ישראל בימי חול ובהגשת אלי ראכלין בימי שישי (משודרת מ-6:10 עד 9:30 בימי חול ובשישי עד 10:00).
"פותחים יום" (2017–רץ) – מגזין הבוקר של ערוץ 13 בהנחיית אלעד זוהר וירדן הראל (משודרת מ-9:35 עד 12:00).
חדשות היום - תוכנית אקטואליה של חדשות 13 בהגשת יניר קוזין
"שיחת היום" - תוכנית אקטואליה של חדשות 13 בהגשת לוסי אהריש. משודרת מראשון עד חמישי בשעה 17:00.
"חדשות שש" (בעבר נקראה אלמוג בשש) תוכנית חדשות המשודרת מראשון עד חמישי בשעה 18:00 בעבר הגיש את התכנית אלמוג בוקר.
"אזור מלחמה" (נקראה בעבר "אזור בחירה") - תוכנית אקטואליה פוליטית בהגשת העיתונאי רביב דרוקר בהשתתפות פאנל ואורחים באולפן.
"הצינור" (2019-רץ) - תוכנית לייט-נייט חברתית בהגשת גיא לרר העוסקת בעניינים חברתיים, בחדשות ועדכונים מאותו היום, וגם כן בחדשות מתוך הרשת, בתרבות רשת ובטכנולוגיה.
"היום שהיה" (2019-רץ) - תוכנית המסכמת את כותרות היום בחדשות. בהגשת טל ברמן ובהשתתפות כתבי ופרשני חדשות 13.
"פותחים שישי" (2017–רץ) – תוכנית בוקר בהנחיית קובי מחט וחן זנדר. (משודרת בימי שישי מ-10:00 עד 12:00).
"עושים שישי" (2020–רץ) – תוכנית אקטואליה המשודרת בימי שישי בשעה 18:00. בהגשת העיתונאי אריק וויס.
"זמן שישי" (בעבר נקראה "שישי") (2019-רץ) - המהדורה המרכזית המשודרת בימי שישי ב-20:00 בהגשת נטעלי שם טוב, עם הדיווחים וכתבות המגזין.
"מהדורת השבת" (בעבר נקראה המגזין) (2019-רץ) – מהדורת חדשות סוף השבוע בהגשת מגישים מתחלפים. בעבר הגישה אותה תמר איש שלום.
תוכניות בהווה > תוכניות אירוח

"שואו טיים" - מגזין יומי בהנחיית קובי מחט ועדי הימלבלוי המשודרת מראשון עד חמישי בשעה 16:00. התכנית מסכמת את מה שקורה בעולם הבידור בהשתתפות פאנל ואורחים, וכן מלווה את תוכניות הריאליטי של הערוץ, בין היתר "האח הגדול", "הישרדות" ונוספים.
"אח לילה" - תוכנית אירוח בהגשת קווין רובין ושי-לי שינדלר המסכמת את האירועים שקוראים בתוך בית האח הגדול. התכנית משודרת בתקופות של שידור האח במוצאי שבת מיד לאחר הפרק.
תוכניות בהווה > תוכניות מגזין

"מאחורי הכסף" (2020-רץ) - תוכנית כלכלית לילית המשודרת בימי שבת בלילה; בהגשת קובי מחט. בעבר הנחה את התוכנית דני רופ.
"סטטוסקופ" (2021-רץ) - מגזין בריאות שמביא לצופים את כל מה שכדאי לדעת בנושאי בריאות, רפואה ואורח חיים בריא. בהנחיית טלי מץ, איתן פרידמן ואיתי גל.
"המצעד המשפטי" (2021-רץ) - תוכנית מגזין שבועית העוסקת בענייני משפט; בהנחיית דורון הרמן.
"העולם בכושר" - תוכנית הדרכת כושר בהגשת מאמנת הכושר אירה דולפין המשודרת מראשון עד חמישי ב-6:00 בבוקר.
תוכניות בהווה > סדרות דרמה וקומדיה

"בלקספייס" (2020–רץ) – סדרת דרמת מתח ישראלית בכיכובו של גורי אלפי, העוסקת בחקירות פליליות כנגד פשעים של בני נוער.
"השגרירות" (2023-רץ) – סדרה קומית שעוקבת אחר סיפוריהם של אנשי הצוות הישראלי בשגרירות ישראל באיחוד האמירויות הערביות.
תוכניות בהווה > תוכניות סאטירה ובידור

בהווה לא משודרות תוכניות מקטגוריה זו בערוץ.
תוכניות בהווה > תוכניות מציאות

"הישרדות" (עברה מערוץ 2) (2019–רץ) – תוכנית מציאות בה קבוצת אנשים נשלחת לאתר מבודד, למשך כמה שבועות, עם תנאי מחיה בסיסיים, ועליהם להתמודד במשימות שונות, ועל-פי תוצאות המשימות לקבל תגמולים, ולקבוע מי ממשיך במשחק ומי מודח. בהגשת גיא זו-ארץ. העונות הראשונות של התוכנית שודרו בערוץ 10 מ-2007 עד 2012. משנת 2015 משודרת התוכנית בשידורי רשת בערוץ 2 והחל מ-2019 משודרת בערוץ 13.
"האח הגדול" (עברה מערוץ 2, קשת) (2018–רץ) – תוכנית הריאליטי בגרסתה הישראלית בה מספר מתמודדים נכנסים אל "בית האח הגדול", בו הם מצולמים ומוקלטים 24/7, ובמהלך השהות על הדיירים לבצע משימות שונות ולקבל את אהדת הקהל כדי להישאר בבית, עד שיישאר הדייר האחרון ויזכה במיליון שקלים. המנחים הם לירון ויצמן וגיא זו-ארץ. העונות הראשונות של התוכנית שודרו בערוץ 2 בקשת מ-2008 עד 2017.
"אהבה חדשה" (2020-רץ) – תוכנית מציאות למציאת אהבה, שבה 4 נשים גרות באותו בניין מגורים, ויצטרכו למצוא אהבה. בהנחיית מאיה ורטהיימר.
"משחקי השף" (עברה מערוץ 2) (2018–רץ) – תוכנית מציאות העוסקת בבישול, בהנחיית מירי בוהדנה, והשופטים אסף גרניט, מושיק רוט, יוסי שטרית והחל מהעונה השישית גם תמר כהן צדק, רז רהב ותומר אגאי.
"אקס פקטור ישראל" (עברה מערוץ 2) (2017–רץ) – תוכנית מציאות מוזיקלית בהנחיית לירון ויצמן. שופטי התוכנית הם, רן דנקר, נטע ברזילי, מירי מסיקה, אביב גפן ומרגול. בעונות 1 ו-2 הנחתה את התוכנית בר רפאלי ושופטי התוכנית היו סאבלימינל, עברי לידר, שירי מימון ומשה פרץ.
"The Voice ישראל" (עברה מערוץ 2) (2019–רץ) – תוכנית מציאות מוזיקלית שבה בשלב האודישנים ה"מנטורים" יושבים עם הגב למתמודדים, ואינם רואים אותם, ומנטור שמעוניין לצרף מתמודד לנבחרתו מסתובב אליו במהלך השיר. בהמשך בכול נבחרת יש התמודדות פנימית, כאשר כל מנטור מנסה להוביל זמר מנבחרתו לניצחון בתוכנית הגמר. בהנחיית מיכאל אלוני, והשופטים הם שלומי שבת ויובל דיין, נסרין קדרי, עברי לידר ודורון מדלי. הזמר החדש הזוכה מקבל פרס כספי וחוזה הקלטות.
"זוג מנצח VIP" ‏(עברה מערוץ עשר) (2021-רץ) – תוכנית מציאות בהנחיית איתי תורג'מן ובהשתתפותם של זוגות ידוענים.
"המסעדה הבאה" (2022-רץ) – תוכנית מציאות העוסקת בבישול, בהנחיית רותם ישראל, והשופטים רותי רוסו, אסף גרניט, מושיק רוט ויוסי שטרית.
"שף מתחלף" (2022-רץ) – תוכנית מציאות שבמסגרתה שני שפים מתחלפים ביניהם למשך 24 בניהול המסעדות אחד של השני.
תוכניות בהווה > שעשועונים

"אל תפילו את המיליון" (עבר מערוץ 2, קשת) (2021 - רץ) - שעשועון טלוויזיה בריטי בהנחיית אברי גלעד בו המשתתפים מקבלים מיליון שקל על ההתחלה ועליהם לשמור אותם לאורך 10 שאלות. השעשועון שודר בהתחלה ב-2010–2011 בזכיינית "קשת" והיה נקרא "אל תפיל את המיליון".
"לעוף על המיליון" (עבר מערוץ עשר) (2019) – שעשועון טלוויזיה מקורי בהנחיית ירון ברובינסקי, בו המשתתף מתמודד מול 10 אנשים בדרך למיליון שקלים דרך דו-קרבות בין המשתתף לאחד מהם, בשאלות טריוויה של השלמת מילים עם אותיות חסרות. המפסיד עף לתוך פתח שנפתח מתחתיו.
תוכניות בהווה > תוכניות תחקירים ותעודה

"אבודים" (עברה מערוץ 2) (2017–רץ) – סדרה תיעודית בהנחיית צופית גרנט על אנשים המחפשים את קרוביהם.
"המקור" (עבר מערוץ עשר) (2019–רץ) – תוכנית תחקירים בהגשת רביב דרוקר.
"תיק בחקירה" (עבר מערוץ 2) (2018–רץ) – תוכנית תחקירים של ערוץ 13. העונה הראשונה שודרה בערוץ 2 בשידורי "רשת".
"צופית גרנט ללא גבולות" (2022) - תוכנית תחקירים בה צופית גרנט נכנסת למקומות הקיצוניים בישראל.
"שתולה" (2022) - סדרת דוקו-דרמה מאת צבי יחזקאלי (ראש הדסק לענייני ערבים) בת חמישה פרקים, החושפת תיעוד אותנטי על המתרחש מאחורי הקלעים של ארגוני זכויות האדם הפועלים ברשות הפלסטינית.
תוכניות בהווה > תוכניות מציאות תיעודיות

"הפליליסטיות" (2024 – רץ) – תוכנית מציאות תיעודית העוקבת אחר עורכות הדין של העבריינים וראשי ארגוני פשע בישראל.
"ווארט" (2024 – רץ) – תוכנית שידוכים לחברה החרדית שבמסגרתה שדכנים ושדכניות חרדים משדכים בין רווקים מהחברה החרדית על מנת להגיע לווארט.
תוכניות בהווה > תוכניות בישול

"היכון הכן שף!" (2018–רץ) – תוכנית בישול בהנחיית עדי שילון, אשר בה מתחרים שפים ישראלים על בישול אותו מתכון.
"אצל ג'קי" (2019–רץ) – תוכנית בישול בהנחיית ג'קי אזולאי.
"אופים עולם" (2020–רץ) – תוכנית בישול בה הקונדיטור מיקי שמו וירדן הראל יוצאים לסיבוב בקונדיטוריות בעולם.
"באנו לאפות" (2020–רץ) – תוכנית בישול של קינוחים ירושלמיים בהגשת קרן ואיציק קדוש.
תוכניות בעבר > תוכניות בהפקת חברת החדשות

"מהדורת החדשות המרכזית של חברת החדשות" (2017–2019) – מהדורת החדשות המרכזית בהגשת יונית לוי ודני קושמרו לסירוגין.
"שש עם" (2017–2019) – תוכנית אקטואליה יומית עם עודד בן-עמי, סיון רהב-מאיר, ערד ניר ורינה מצליח לסירוגין.
"מהדורה ראשונה" (2019-2017) - עם אורן וייגנפלד, עופר חדד ודפנה ליאל לסירוגין.
"אולפן שישי" (2017–2019) – מהדורת החדשות של יום שישי עם דני קושמרו.
"סדר עולמי" (2017–2019) – מגזין חדשות החוץ עם ערד ניר.
"חדשות סוף השבוע" (2017–2019) – מהדורת חדשות סוף השבוע עם דנה ויס.
"פגוש את העיתונות" (2017–2019) – תוכנית אקטואליה פוליטית עם רינה מצליח. עברה לקשת 12 בעת המיזוג.
"לילה טוב ישראל" (לשעבר "חדשות הלילה" ו"תוכנית הלילה") (2017–2019) – תוכנית אקטואליה לילית עם דוריה למפל, עידו סולומון ועמליה דואק לסירוגין. סיימה את דרכה בעת מיזוג רשת-עשר.
תוכניות בעבר > תוכניות אקטואליה

"העולם הבוקר: החיים הטובים" (2017) – תוכנית לייף-סטייל בהגשת קובי מחט, יעל בר זוהר ודנה פאן לוזון. ירדה מהאוויר מספר שבועות לאחר השקת הערוץ.
"אקטואליות" (2017–2018) – בהשתתפות שרון כידון שמנחה את התוכנית, מרגלית צנעני, דנה ספקטור, ציפי לוין ועוד פאנליסטיות מתחלפות לאורך השבוע. התוכנית התבססה על התוכנית המדוברת "The View" של רשת ABC, אשר כוללת פאנל נשי בלבד. התוכנית שודרה מדי יום מ-15:30 עד 16:30.
"ג'ודי ואלירז" (2018) – תוכנית אקטואליה שבועית בהנחיית ג'ודי ניר מוזס ואלירז שדה.
"בוקר בריאות" (2018–2019) – תוכנית בוקר העוסקת בבריאות הגוף בהנחיית קרן אן גיימן.
"הצנרת" (עברה מערוץ 2) (2017–2019) – בהנחיית גיא לרר ושי-לי שינדלר. סיימה את דרכה בעת מיזוג רשת-עשר והוחלפה בתוכנית "הצינור", שבעצמו הנחה לרר בערוץ עשר ואף מנחה בערוץ הממוזג.
"ברקוד" (עברה מערוץ עשר) (2019) – תוכנית צרכנית-כלכלית בהגשת נגה ניר נאמן.
"כותרות היום" (עבר מערוץ עשר) (2019–2020) – מגזין יומי בנושאי היום בהגשת אלי ראכלין.
"מהדורת חמש" (2019–2020) – מהדורת החדשות שמתנהלת באופן דומה למהדורה המרכזית, עם תוספת מבט על הרשתות החברתיות, בהגשת יעקב אילון.
"מאסט" (2020) – תוכנית לייטנייט בהנחיית שי-לי שינדלר ועמית קוטלר, המסכמת את היום.
"מהדורת 19:00" (2021) - מבזק בן 15 דקות שמסכם את אירועי היום בשעה 19:00, הוגש על ידי מגישי לפני החדשות.
"מדד ישראל" (2022) - תוכנית אקטואליה יומית בהנחייתו של אברי גלעד. ירדה מהאוויר לאחר חודשיים בעקבות רייטינג נמוך.
"שש - אמנון לוי" (2019–2023) – תוכנית אקטואליה יומית עם אמנון לוי, הכוללת ראיונות שונים ודיווחי החדשות השונים.
"השבוע ברשת - המהדורה בערבית" (2020–2023) – תוכנית חדשות ואקטואליה שבועית בשפה הערבית בהגשת אייל חדיד.
תוכניות בעבר > שעשועונים

"The Wall"‏ (2018) – שעשועון המבוסס על פורמט אמריקאי בהנחיית צביקה הדר, בו זוג משתתפים יצטרך לענות על שאלות ולנצח את ה"קיר", כדי לצאת עם יותר מ-6 מיליון ש"ח.
"5 טבעות זהב" (עבר מערוץ עשר) (2019) – שעשועון טלוויזיה בריטי בהנחיית ירון ברובינסקי.
תוכניות בעבר > תוכניות אירוח

"מחר שבת" (2017–2018) – תוכנית אירוח המשודרת בימי שישי, בהנחיית צביקה הדר. התוכנית ירדה בעקבות רייטינג נמוך מהמצופה.
"דידי בשישי" (2017–2019) – תוכנית אירוח עם דידי הררי, המשודרת בימי שישי. שודרה בעבר לפני "אולפן שישי", אך החל מ-4 במאי 2018 שודרה אחרי "אולפן שישי".
"שרון ורני בע"מ" (2019) – תוכנית אקטואליה שבועית בהגשת שרון גל ורני רהב.
"אשלי וחברים" (2019) - תוכנית אירוח יומית בהנחיית אשלי וקסמן בקשי.
"שי בשידור" (עבר מערוץ עשר) (2019–2021) – תוכנית אירוח סאטירית בהנחייתו של שי שטרן.
"13 בצהריים" (2020–2021) - מגזין יומי המסכם את מה שקורה בבית "האח הגדול" ומחוצה לו, בהנחיית קובי מחט. הוחלפה ב"הדו"ח היומי", שחזרה למסך.
"חוזרים לפספוסים" (2022) – תוכנית אירוח בימי שישי בהנחיית יגאל שילון שמארח נמתחים ממתיחות בפספוסים.
"חזקים ביחד עם שלום אסייג" (2023) – תוכנית אירוח ובידור בהגשת שלום אסייג שעלתה לאוויר בעקבות מלחמת חרבות ברזל.
תוכניות בעבר > סדרות דרמה וקומדיה

"המדרשה" (עבר מערוץ 2) (2017–2018) – סדרת דרמת אקשן על המוסד. בהשתתפות יהודה לוי, לירון וייסמן ויהורם גאון.
"חיים שלי" (2018) – סדרה מוקומנטרית קומית על חייו של הסטנדאפיסט קובי מימון.
"לצבי יש בעיה" (עברה מערוץ 2) (2018) – סדרה קומית מוקומנטרית בכיכובם של צביקה הדר, שיפי אלוני וגל תורן.
"מפלצות קטנות" (עבר מערוץ 2) (2019) – סדרה קומית על ארבע משפחות ישראליות שכל אחת מהן חווה משבר סביב ההורות וגידול הילדים.
"מגן דוד דרום" (2019) – סדרה קומית על תחנת מגן דוד אדום בים המלח.
"זאת וזאתי" (2019–2020) – סדרה קומית בכיכובן של תותית ומילעל, שתי זמרות שמנסות למצוא את עצמן בג'ונגל של תעשיית הבידור.
"שנות ה-80" (עברה מערוץ 2) (2018–2020) – סדרה קומית תקופתית המבוסס על ילדותו של הבדרן שלום אסייג. בכיכובם של שלום אסייג, דניאל אסייג, אוולין הגואל ועפר שכטר.
"הרמון" (2018) – מותחן פסיכולוגי חדש על אב משפחה מניפולטיבי החי בפוליגמיה, בכיכובם של אלון אבוטבול, חן אמסלם ונועם לוגסי.
"אנחנו במפה" – ש.ח. של סדרת מערכונים של שלישיית מה קשור ששודרה בעבר בהוט.
"נבסו" - קומדיית מצבים סאטירית העוסקת ביחסים זוגיים בין גבר אתיופי לאישה אשכנזייה בכיכובם של יוסי ואסה ומירב פלדמן.
"חברות" - סדרה קומית ישראלית בכיכובה של ליטל שוורץ. שודרה לפני כן בערוץ עשר.
"לה פמיליה" - קומדיית מצבים ישראלית בכיכובם של מריאנו אידלמן ורותם אבוהב.
"שנות ה-90" - סדרת המשך של יוצרי הסדרה שנות ה-80, שודרה במשך 2 עונות עד ל-2024.
תוכניות בעבר > תוכניות סאטירה ובידור

"הערב" (2017–2018) – תוכנית המציגה עדכונים על תחום הבידור בישראל ומחוצה לה, בהנחיית קובי מחט ויעל בר זוהר.
"קומדי סטאר" (2020) - תחרות סטנדאפ בהנחיית צביקה הדר והשופטים נטע אלחמיסטר, חנן סביון, וגיא עמיר.
"גב האומה" (עברה מערוץ עשר) (2019–2020) – תוכנית סאטירה בהנחיית ליאור שליין, בהשתתפות אורנה בנאי, עינב גלילי ואורחים מתחלפים. בעבר שודרה בערוץ 2 בשידורי "רשת", בשם "מצב האומה".
"הכל הולך" (עברה מערוץ 2) (2017–2018) – תוכנית אלתור בה קומיקאים ושחקנים משתתפים במשחקי אלתור, ביניהם "הבמה העקומה". בהנחייתו של דביר בנדק.
"טלוויזיה מהעתיד" (עברה מערוץ 2) (2018–2019) – תוכנית מערכונים, נונסנס וסאטירה בהנחיית אריאל ויסמן, יואב רבינוביץ' וניב מג'ר שגם מביים את התוכנית.
"אמבוש" (עברה מערוץ עשר) (2020) – תוכנית מתיחות בהנחיית עופר שכטר.
"קובי וליטל החיים עצמם" (2020-רץ) - תוכנית תעודה קומית בהשתתפותם של קובי מימון וליטל שוורץ.
"סטאנד-אפ NATION" (2021) - תוכנית סטנדאפ בהנחיית שלום אסייג בהשתתפות קומיקאים מתחלפים כגון: מני עוזרי, קובי מימון, שלומי קוריאט וליטל שוורץ.
תוכניות בעבר > תוכניות מציאות

"דה פור" (2018) – תוכנית מציאות מוזיקלית בה הכל הפוך: כבר בתוכנית הראשונה יש רביעיית גמר, אבל הרביעייה יכולה להשתנות בכל תוכנית. בתוכנית מתקיימים אודישנים למתמודדים החדשים, שאם יעברו אותם בפה אחד מהשופטים – יוכלו להתמודד נגד אחד מרביעיית הגמר על מקום ברביעייה, בקרב בו הקהל יחליט על המנצח. המנחה היא אסתר רדא, ושופטיה הם מארינה מקסימיליאן, מוקי, דיקלה וגלעד כהנא. התוכנית קיבלה רייטינג נמוך במיוחד, ולכן בוטלה.
"גוט טאלנט ישראל" (2018–2019) – תוכנית כישרונות בהנחיית עפר שכטר ואסי ישראלוף, אשר שופטיה הם נועה קירל, ירדן "ג'ורדי" פלג, אורי גלר ומורן אטיאס.
תוכניות בעבר > תוכניות תחקירים

"המערכת" (עברה מערוץ 2) (2017–2018) – תוכנית תחקירים בהנחיית מיקי חיימוביץ'.
"הרשת החברתית" (2018) – תוכנית תחקירים אקטיביסטית בהנחייתם של ערן הילדסהיים, אור-לי ברלב ותומר אביטל (שידוע בהשתתפותו ב"חתונה ממבט ראשון" של קשת 12), כולם בלוגרים המתעסקים בעניינים כלכליים וחברתיים במדינה, בעיקר ברשתות החברתיות. בתוכנית זו הבלוגרים מתעסקים בנושאים הכואבים ביותר, ובכל פרק הם עוסקים במוסד ממשלתי אחר ובעיותיו. ירדה בעקבות רייטינג נמוך מהמצופה.
"אורלי וגיא" (2019–2020) - תוכנית תחקירים בהגשתם של אורלי וילנאי וגיא מרוז.
"קשר השתיקה" (2018) – תוכנית בה צופית גרנט יוצאת למלחמה בשביל ההורים שאיבדו את הכל.
תוכניות בעבר > תוכניות דוקו ותעודה

"סאלח, פה זה ארץ ישראל" (2018) – סרט דוקומנטרי שעובד לסדרה תיעודית בת ארבעה פרקים. הסדרה כללה גילויים נוספים וחדשים על אלו שהופיעו בסרט.
"צל של אמת: רוצח כביש החוף" (2019) – מיני סדרה דוקומנטרית על פרשיות רצח בעלות אופי מיני של נשים, שהתרחשו לאורך שנות ה־70 וה־80 בסמוך לכביש החוף. הסדרה מהווה כסדרת המשך לסדרה "צל של אמת" שעוסקת בפרשת רצח תאיר ראדה. הסדרה שודרה גם ב-HOT8.
"רשימת חיסול" (2019) – סדרת דוקו אקשן של אלון בן דוד, המשחזרת את מבצעי החיסול של מדינת ישראל.
"עפרה" (2020) – סדרה בת 3 פרקים על חייה ומותה של הזמרת עפרה חזה. שודרה גם ב-HOT8.
תוכניות בעבר > תוכניות מציאות תיעודיות

"אמבולנס" (2018) – סדרה העוקבת אחר צוותי מגן דוד אדום בפעולה.
"קפיצה למחר" (2018) – תוכנית בהנחיית צופית גרנט בה מפורסמים מקבלים הזדמנות לראות את עצמם בעוד 30 שנה.
"הזדמנות אחרונה לאהבה" (2018) – הפסיכולוג צחי בן ציון יוצא לשוחח עם בני זוג העומדים בפני גירושין, וינסה לגשר ביניהם.
"6 אבות" (2018) – תוכנית מציאות תיעודית העוקבת אחר 6 אבות ידוענים, בה הם נחשפים ומראים את אורח חייהם עם משפחתם וכיצד האבהות משפיעה על הקריירה והזוגיות. הסדרה שודרה בעבר בגרסתה הנשית בשם "6 אימהות" בערוץ 2.
"אף פעם לא מאוחר" (2018) – תוכנית טיולים בה מפורסמים בגיל ה-70 לערך יוצאים לבלות בעולם, ביעדים חדשים שבהם מעולם לא היו – למרות הגיל המתקדם. בהנחיית יואב רבינוביץ'.
"המתנחל" (עברה מערוץ עשר) (2019) – תוכנית דוקו-ריאליטי בה חנוך דאום משמש כקואצ'ר בביתם של ידוענים במטרה לשפר את חייהם. הוא "מתנחל" בביתם למשך 48 שעות, על מנת לקדם את חייהם המדשדשים. התוכנית חזרה לרגל בחירות 2019, ובעונה היו בעיקר מתמודדי הבחירות עצמם.
"חיים של אבא" (2021) - תוכנית מציאות תיעודית המלווה אבות מפורסמים ואת נשותיהם, ומלווה אותם בניסיון לשלב בין הקריירה להורות.
"מהפכה במטבח" (עברה מערוץ 2) (2017–2019) – תוכנית דוקו-ריאליטי בהנחיית השף אסף גרניט, המהווה גרסה ישראלית לתוכנית הידועה "בעזרת השף" (Ramsey's Kitchen Nightmares) בהנחיית השף גורדון רמזי.
"המסע המופלא של אהרוני וגידי" (עברה מערוץ עשר) (2018–2021) – תוכנית טיולים ואוכל עם ישראל אהרוני וגידי גוב, בה הם מטיילים מסביב לעולם בעקבות המאכלים הבולטים בעולם. התוכנית שודרה בעבר בערוץ עשר.
"הכי בעולם" (2019) – תוכנית העוקבת אחר מקומות הכי מדוברים והכי מתוייגים ברשת, בהנחיית ירדן הראל.
"מה אתם הייתם עושים?" (עברה מערוץ 2, קשת) (2019) – תוכנית ניסויים חברתיים בהנחיית אברי גלעד, שבוחנת מה אנשים שונים היו עושים בסיטואציות שונות.
תוכניות בעבר > תוכניות בישול

"פודיז" (2017) – תוכנית בישול עם נועה רוזין, ששודרה בשידור חי. ירדה מהאוויר כמה שבועות אחרי השקת הערוץ.
"שני גברים ומקרר" (2018) – תוכנית בישול עם אודי ברקן ואושר אידלמן.
"אין כמו בבית" (2019) – מיקי שמו ומיכל ויצמן בתוכנית בישול משותפת בה הם יבשלו קינוחים ויארחו מפורסמים שונים.
סודות הבישול עם טום אביב" (2019–2020) – תוכנית בישול בהגשת טום אביב. בכל תוכנית מתארח שף אחר.
"דנון עושה לכם בית ספר" (2020) – תוכנית בישול בהגשת השף מאיר דנון.
"מה יש לאכול" (2020) – תוכנית בישול להורים בהגשת תמרה אהרוני ועומר מילר.
"חם, קר, פשוט" (2020) – תוכנית קינוחים השף ואושיית הרשת אור בן אוליאל.
"מתכונים לחיים" (2020) – תוכנית הבישול של ללי האס ושמרית הלל.
"טעים לארח" (2020) –תוכנית בישול עם השף אמיר דן ובלוגרית האוכל יונית צוקרמן.
תוכניות בעבר > תוכניות מגזין

"פרקליטים עד הבית" (עבר מערוץ 2) (2018) - תוכנית העוסקת בתחומי המשפט האזרחי ודיני משפחה בהנחיית עורכי הדין רן רייכמן ויניב מרקוביץ'.
"בסלון של שרון" (2018–2019) – תוכנית ביוטי ולייף סטייל בהנחיית שרון גוטליב.
"משפחה פלוס" (2018–2019) – תוכנית העוסקת בענייני משפחה בהנחיית מיכל ינאי.
"לחיות טוב" (2019) – תוכנית תזונה ואורח חיים בריא בהנחיית קרן אן גיימן.
"זמן נדל"ן" (2019) – תוכנית מגזין בענייני נדל"ן בהנחיית שי לי שינדלר ואלדר אדטו.
"טרמינל" (2019) – מגזין תיירותי בהנחיית עמית קוטלר.
"טרנדים" (2019–2020) – מגזין עיצוב בהגשת מושיק גלאמין שמציג את הטרנדים והחידושים של עולם העיצוב.
"סודות הנדל"ן" (עבר מערוץ עשר) (2019) – מגזין בנושא עולם הנדל"ן המארח את המומחים בתחום.
"חיים בריא" (עבר מערוץ עשר) (2019–2020) – תוכנית מגזין בענייני בריאות בהנחיית פרופסור רפי קרסו.
תוכניות בעבר > סדרות ערוץ הילדים

ב-14 בספטמבר 2019 ערוץ הילדים, אשר בשליטת RGE, בין בעלי השליטה בערוץ, החל לשדר בערוץ רשת 13 בימי שבת ובמהלך חגים בשעות הבוקר, בדומה למהלך שנעשה לפני כן בערוץ עשר, כשרשת 13 היא ממשיכת דרכה גם בכך. רצף השידורים כולל בעיקר שידורים חוזרים לסדרות האנימציה "ארתור" ו"פוקימון". ביולי 2021 הופסק שידור סדרות הערוץ.
הערות שוליים

↑   נתי טוקר, ערוץ עשר-רשת החדש ייצא לדרך ביום רביעי, באתר TheMarker‏, 10 בינואר 2019
↑  יואב סטולר, זה קורה: הממונה על ההגבלים אישרה את המיזוג בין רשת לערוץ 10, באתר כלכליסט, 8 באוגוסט 2018
ענת ביין-לובוביץ', ‏מיזוג רשת וערוץ עשר יוצא לדרך; מה תראו בטלוויזיה מחר?, באתר גלובס, 15 בינואר 2019
↑  יונתן כיתאין, ‏תתחילו להתרגל: קשת באפיק 12, רשת ב-13, ערוץ 10 ב-14, באתר גלובס, 26 באפריל 2017
↑   יסמין גואטה, מנכ"ל חדש לרשת 13: בכיר באולפני פוקס לשעבר, באתר TheMarker‏, 12 במרץ 2024
↑  ענת ביין-לובוביץ', ‏מתעניינים משמאל בערוץ 13: קובי ריכטר ופרנק לואי ניסו להשתלט על הערוץ. למי הוצע תפקיד המנכ"ל?, באתר גלובס, 23 באוגוסט 2020
↑  ענת ביין-לובוביץ', ‏רשת מנהלת מו"מ למכור מניות לקבוצת הטלוויזיה האמריקאית דיסקברי, באתר גלובס, 13 בינואר 2021
↑  אושרה עסקת דיסקברי: ענקית התקשורת תרכוש 21% ממניות רשת 13, באתר וואלה, 14 ביולי 2021
↑  עסקת דיסקברי אושרה: תרכוש מניות ברשת 13, באתר אייס, 14 ביולי 2021
↑  גד פרץ, ‏קשת, רשת וערוץ 10: שידורי HD מנובמבר הקרוב, באתר גלובס, 4 במאי 2017
↑   נתי טוקר, מאות אלפי צופי עידן פלוס וסלקום לא יוכלו לצפות בשידורים ב-HD, באתר TheMarker‏, 22 באוקטובר 2017
↑  רן בוקר, טלטלה טלוויזיונית: רשת וערוץ עשר בדרך למיזוג, באתר ynet, 13 ביוני 2018
↑  יונתן כיתאין, ‏תאריך יעד שאפתני להשקת המיזוג של רשת וערוץ 10 | בלעדי, באתר גלובס, 5 ביולי 2018
↑  רן בוקר, ערוץ עשר ייסגר: אושר המיזוג בין רשת לעשר, באתר ynet, 8 באוגוסט 2018
↑  רשת מודיעה: בוטל המיזוג עם ערוץ עשר - "בשל התנהלות הרשות השנייה", באתר TheMarker
רשת ביטלה את המיזוג עם ערוץ 10, באתר כלכליסט, 15 באוקטובר 2018
↑  רן בוקר, הרשות השנייה אישרה את מיזוג רשת-עשר: תאריך היעד - ינואר 2019, באתר ynet, 8 בנובמבר 2018
↑   נתי טוקר, יש עסקה: הרשות השנייה אישרה את מיזוג רשת-עשר, באתר TheMarker‏, 8 בנובמבר 2018
↑  ענת ביין-לובוביץ', ‏ועדת הריכוזיות אישרה את מיזוג רשת-ערוץ עשר, באתר גלובס, 3 בינואר 2019
↑  הלפרין אישרה את המתווה העדכני למיזוג בין רשת וערוץ עשר, באתר גלובס, 9 בינואר 2019
↑  רייטינג: עובדה בשיא של כל הזמנים, כאן 11 עוקפת את רשת 13, באתר אייס, 28 בפברואר 2025
↑  אביחי טדסה, הרייטינג בחדשות 13 בשפל; מי יציל את הערוץ?, באתר ביזפורטל, 15 בדצמבר 2024
↑  רן בוקר, המשבר בערוץ 13 מחריף: הבעלים הפסיק להזרים כסף, באתר ynet, 11 במרץ 2025
↑  רשת 13 השיקה לוגו חדש, המנכ"ל מתכונן לקיצור החדשות, באתר אייס, 31 בדצמבר 2021
↑  שנה חדשה, לוגו חדש: הכירו את המיתוג החדש של רשת 13, באתר חדשות 13, 1 בינואר 2022
1 2   האולפן החדש נחשף, וגם שעות השידור נחשפות, בדף הפייסבוק של "העולם הבוקר"
↑  ערן סויסה, פרסום ראשון: "אקטואליות" יורדת מהמסכים, באתר ישראל היום, 21 במרץ 2018
↑  רן בוקר, התוכנית של גידי ואהרוני עוברת מעשר לרשת, באתר ynet, 22 באוקטובר 2018
בית רשת, רחוב הברזל 23, רמת החייל
מסע פרסום של רשת לקראת פיצול ערוץ 2 והמעבר לערוץ 13, תל אביב 2017

קמפיין המפרסם את המיזוג בין רשת לערוץ עשר
השקופית שהוצגה באפיק 14, למעלה: שקופית מטעם רשת-עשר, באמצע: שקופית מטעם הרשות השנייה שהועלתה מיד לאחר מכן, למטה: שקופית מטעם הרשות השנייה שהועלתה ב-18 בינואר, הפעם עם הסמליל של ערוץ 13
שידור חי ברשת 13 של הטקס הלאומי לציון שנה לפרוץ מלחמת חרבות ברזל
מנחם אוסישקין

.
אברהם מנחם-מנדל אוּסישְקין (ברוסית: Авраа́м Мена́хем Мендл Усы́шкин;‏ 14 באוגוסט 1863, כ"ט באב ה'תרכ"ג – 2 באוקטובר 1941, י"א בתשרי ה'תש"ב) היה מראשי הציונות, איש חובבי ציון וראש לקבוצה שכונתה ציוני ציון, אשר פעל רבות בקונגרסים הציוניים, יזם וניהל את "הכנסייה הארצישראלית" והקים מוסדות שונים של התנועה הציונית, ועמד בראש קרן קיימת לישראל.
משפחתו

אוסישקין נישא לאסתר ממשפחת פאליי בשנת 1891. בתו רחל נישאה ב-1923 בירושלים לשמעון פריץ בודנהיימר, בנו של מקס בודנהיימר.
בנו, שמואל אוסישקין היה חבר בית הדין של הקונגרס הציוני, וחבר המרכז העולמי של ברית הציונים הכלליים, נישא לאלזה, בנם הוא הארכאולוג דוד אוסישקין.